Dens la politica et dens lo mondo culturèl de Savouè, quârques gens prègont de « lengoua savoyârda » ou ben de « lo savoyârd ». Quârque côps bâlyont méma na significacion coment na sinonimo du mot arpetan, por tota l'ensembla de la lengoua. Na lengoua savoyârda unifiyê avouéc yéna prononciacion ègziste pas, pués les variantes entre les diférentes valâyes et los velâjos de Savouè sont prod difèrentes por ècrire qu'y at yéna lengoua por la Savouè solament. Diont adonc « savoyârd » ou ben « arpetan savoyârd » d'ense por na variètât de l'arpetan en Savouè, solament d’aprés un critèro g·eografico (et nan lengouistico).